Huset van de Kuijpers

Huset van de Kuijpers 	Huset van de Kuijpers
 	
 	
Officielt navn: 	Det Internationale Konglomerat-Kompagni (De Internationale Conglomeraat-Compagnie (ICC))
Hovedkvarter: 	St. Thomasstraat 15-21, Guilderveld
Driftsområde: 	Den ganske verden
Produkter: 	Krydderier, silke, bomuld, porcelæn, te, kaffe, kakao, tobak, sukkerrør, vin, spiritus, skind, elfenben, kobber, sølv, guld, jern, våben, brugskunst, malerier, tekstiler, korn, kreaturer, tømmer, bankvirksomhed, skibsbyggeri, lægemidler, farvestoffer
Residens: 	De Dam 10, Paleisbuurt
Nøglepersoner: 	Jaan van de Kuijpers, Gerard van de Kuijpers, Emanuel Cuyp, Yeffgen Hondius, Catharina van de Kuijpers, Willem van de Kuijpers, Hercules Seghers, Geerloff van de Kuijpers, Esaias van de Heyden, Judith van de Kuijpers, Isolde van de Kuijpers
Indtræden blandt de 10:	171 5E
Første direktor: 	Joseph van de Kuijpers
Huset van de Kuijpers er langt det rigeste og mest magtfulde af de 10 store købmandshuse, der dominerer bystaten Marienburgs Direktorat. Huset vandt sin plads i Direktoratet gennem en ambitiøs brutal forretningsekspansion ved Huset Stenos fald i 171 5E. Marienburgere taler stadig om dengang, hvor gamle Joseph van de Kuijpers smed bedstefar Steno og hans familie i kanalen efter deres katastrofale Middenlandske kvægeventyr. Steno, der havde været en af direktoratets fremmeste medlemmer, døde som en nedbrudt alkoholiker i Zuiddok
Huset ledes af den 57-årige Jaan van de Kuijpers, der, efter sigende, er verdens rigeste mand. Han blev familiens overhoved efter at hans ældre bror, Bertold, blev vanvittig og slagtede deres forældre og søster. Blandt sine personlige venner tæller Jaan van de Kuijpers såvel Zaren af Kislev, Kongen af Bretonnia og Sultanen af Khemet som selveste Kejser Karl-Franz. og de kejserlige kurfyrster. De skylder ham alle penge.
Jaan van de Kuijpers er den sande leder af Direktoratet (og som konsekvens heraf hele Marienburg) og kontrollerer gennem et spind af klienter og kontakter en blok på otte stemmer. Han er allieret med husene van Raemerswijk, van Scheldt, den Euwe og Rothemuur og blandt Direktoratets permanente sæder er rektoren af Baron Hendriks Universitet, prof. Gerard van de Kuijpers, hans fætter mens talrige ypperstepræster værdsætter hans gavmilde og fromme gaver til deres templer. Jaan van de Kuijpers har aldrig tabt en afstemning og mange frygter at han har planer om at gøre alle i Direktoratet til sine marionetter.
Familien har de bredeste interesser blandt de 10 og de strækker sig fra calidisk kornproduktion til medicinaler fra Cathay. Jaan van de Kuijpers tager en personlig interesse i handlen med den Nye Verden. Familiens palæ ligger i Paleisbuurt og er næsten forbundet med det Nye Palads. Deres symbol er et karmoisinrødt skjold med en armeret arm.
Category:Marienburg
Category:Den Gamle Verden
Category:Selskaber
Category:De 10
Category:ICC